kardosdrur/scandi-wiki huggingface dataset:
Castilla-La Mancha

Castilla-La Mancha er en autonom region i Spanien. Den ligger centralt i landet og er med en udstrækning på 79.463 km² den tredjestørste autonome region i Spanien (efter Castilla y León og Andalusien). I folketal er den imidlertid kun den niendestørste.

Castilla-La Mancha udgjorde tidligere sammen med Madrid regionen Castilla la Nueva "Ny Castilien". Den blev udskilt som selvstændig region i 1982. Hovedstaden er Toledo. Regionen består af følgende provinser, der alle har navn efter provinshovedstæderne:
 Albacete
 Ciudad Real
 Cuenca
 Guadalajara
 Toledo

Eksterne henvisninger 

 Officiel hjemmeside
Callaway Golf Company

Callaway Golf Company er en amerikansk producent af udstyr til golfspillere.

Eli Callaway solgte i 1981 sin vingård Callaway Vineyard and Winery for 9.000.000 US$.I 1982 købte han sig ind i firmaet Hickory Stick USA for 400.000 US$, og blev medejer sammen med Dick de la Cruz, Richard Parente og Tony Manzoni. I 1985 lokkede Eli Richard C. Helmsetter væk fra sit succesfulde billardkøllefirma i Japan. Året efter blev den samme mand, Richard C. Helmsetter, chef designer for Elis firma. Callaway Hickory Stick USA blev den første golffabrikant til at bruge computer kontrollerede maskiner til dikre køllernes enshed.

Eksterne henvisninger 
 Official Callaway Golf website

Golf
Sportsudstyrsproducenter fra USA
Etableret i 1982
Republikken Basjkortostan

Republikken Basjkortostan (også kendt som Basjkirien; , ; basjkirsk: Башҡортостан Республикаһы, ) er en af 21 autonome republikker i den russiske føderation. Republikken har et areal på  km² og  indbyggere. Republikkens hovedstad, Ufa, der med  indbyggere er Ruslands 11. største by. Andre større byer i republikken er Sterlitamak, der har  indbyggere, Salavat med  indbyggere og Neftekamsk med  indbyggere

Geografi 

Republikken Basjkortostan ligger i den sydlige del af Uralbjergene i Volgas føderale distrikt. Republikken grænser op til Perm kraj og Sverdlovsk oblast mod øst, til Tjeljabinsk oblast mod syd, til Orenburg oblast mod vest, til Republikken Tatarstan og til Republikken Udmurtien mod nordvest.

Naturressourcer 

Republikken Basjkortostan er et af de rigeste mineralområder i Rusland med mere end 3000 mineralressourcer. Basjkortostan er rig på råoliereserver, og er et af de vigtigste centre for olieudvinding i Den Russiske Føderation. Andre større ressourcer er naturgas, kul, jernholdige metalmalme, mangan, krom, jernmalm, ikke-jernholdige malm (bly, wolfram), ikke-metalliske malm (bjergkrystal, fluorit, Islandsk dobbeltspat, sulfid, pyrit, baryt, silikater, siliciumdioxid, asbest, fedtsten), aflejringer af ædelsten og natursten (malakit, jade, granit).

Demografi 

De absolut største befolkningsgrupper i republikken er russere (1.432.906; 36,1%), basjkirere (1.172.287; 29,5%) og tatarer (1.009.295; 25,4%).

Sprog 

Det administrative sprog er russisk og basjkirsk.

Kilder

Eksterne henvisninger 

 Republikken Basjkortostans officielle hjemmeside 

 
Etableret i 1919
Nerjungri

Nerjungri (Sakha: Нүөрүҥгүрү, ) er den næststørste by i den autonome republik Sakha (Jakutien) i Rusland.

Byer i republikken Sakha
Cocktail (film)

Cocktail er en amerikansk romantisk dramafilm fra 1988, instrueret af Roger Donaldson.

Filmen har Tom Cruise i hovedrollen som Brian Flanagan.

Eksterne henvisninger 
 

Amerikanske film fra 1988
Dramafilm fra USA
Engelsksprogede film
Romantiske komediefilm fra USA
Morgenmad på Pluto

Morgenmad på Pluto (originaltitel: Breakfast on Pluto) er en roman af Patrick McCabe, og udgivet i 1998. Den var på shortlisten til Booker Prize i 1998, og blev senere filmatiseret af McCabe og Neil Jordan; Jordan instruerede filmen i 2005.

Romaner fra Irland
Johnny Hallyday

Johnny Hallyday (oprindeligt Jean-Philippe Smet, født 15. juni 1943, død 6. december 2017) var en fransk sanger og skuespiller. Han var gift med Laeticia, sammen med hvem han havde adopteret to børn fra Vietnam.

Karriere 

Johnny Hallydays karriere begyndte i 1960, hvor han sang amerikanske pop- og rocksange, oversat til fransk.

Han var snart den mest populære popsanger i Frankrig og havde en række hitlisteplaceringer, fortrinsvis i de fransktalende lande som hjemlandet Frankrig, Canada, Belgien og Schweiz.

I Danmark var han fremme i en kort periode i 1960'erne med et par rockballader. Deriblandt hittet "Tout Bas, Tout Bas, Tout Bas", der kom på hitisten i tre uger:

 1963, Uge 41, Placering #20
 1963, Uge 43, Placering #20
 1963, Uge 46, Placering #18

Filmografi 
Johnny Hallyday medvirkede i årenes løb i en stribe film.

 Sleight of Hand, (2012)
 Fuk sau, (2009)
 The Pink Panther 2, (2009)
 Jean-Philippe, (2006)
 Quartier V.I.P., (2005)
 De blodrøde floder 2: Apokalypsens engle, (2004)
 Crime Spree, (2003)
 Manden fra toget af Patrice Leconte (2002)
 Love me, (2000)
 Pourquoi pas moi?, (1999)
 Paparazzi, (1998)
 La gamine, (1992)

Eksterne henvisninger

Kilder 

Sangere fra Frankrig
Skuespillere fra Frankrig
Riddere af Æreslegionen
Les Enfoirés
Ciudad Real (provins)

Ciudad Real er en provins beliggende centralt i Spanien, i den sydvestlige del af  den autonome region Castilla-La Mancha. Den grænser til provinserne Cuenca, Albacete, Jaén, Córdoba, Badajoz og Toledo. Provinshovedstaden er Ciudad Real.

Provinsen har omkring en halv million indbyggere, og dækker et område på 19.813 km². Den er dermed blandt de større provinser i landet. 

Tablas de Daimiel Nationalpark ligger i Ciudad Real, mens Cabañeros Nationalpark ligger i både denne provins og provinsen Toledo.

Eksterne henvisninger
Officiel webside

Castilla-La Mancha
Ciudad Real
Malév

Malév var et flyselskab fra Ungarn, med hovedsæde i Budapest og hub på Budapest Ferihegy International Airport.

Selskabet blev dannet 29. marts 1946 som Hungarian-Soviet Civil Air Transport Joint Stock Company, bedre kendt som Maszovlet. Selskabets dannelse kom på baggrund af at alt civilt lufttransport i Ungarn var blevet lammet under 2. verdenskrig. 

25. oktober 1956 købte den ungarske regering alle de Sovjet-ejede aktier i Maszovlet, og Malév var skabt. 

Selskabet har siden 2007 været medlem af flyalliancen Oneworld.

Selskabets bestyrelses erklærede Malev konkurs kl. 06.00 den 3. februar 2012. Selskabets likviditet var bl.a. hårdt presset af en EU dom. Malev konkurs

Eksterne henvisninger 

 Malév's hjemmeside

Tidligere flyselskaber fra Ungarn
Etableret i 1946
Ophørt i 2012
Præsidentvalget i USA 1920

Det amerikanske præsidentvalg 1920 var præget af efterdønningerne efter 1. verdenskrig og en stor utilfredshed med den demokratiske præsident Woodrow Wilson. Politikerne skændtes om fredstraktater og USAs mulige indtræden i Folkeforbundet. Andre steder i verden var der krige og revolutioner, mens der på hjemmefronten kort forinden havde været strejker i kødindustrien og i stålindustrien samt omfattende raceoptøjer i Chicago og andre større byer. En terrorbombesprængning i Wall Street i september 1920 havde opskræmt befolkningen.

Præsident Wilson var i slutningen af sin embedsperiode blevet stedse mere upopulær, og han fik i september 1919 et slagtilfælde, som i stort omfang fratog ham talens magt. Skønt han efter en sygeperiode igen deltog i kabinetmøder, var hans aktive deltagelse i disse yderst sparsom. Det var derfor oplagt, at han ikke genopstillede ved valget i 1920.

For republikanerne var tidligere præsident Theodore Roosevelt tidligt en oplagt kandidat, men også hans helbred blev dårligere, og da han døde i januar 1919, måtte partiet finde en anden kandidat. Det blev avisudgiver og senator Warren G. Harding fra Ohio, der slutteligt republikansk kandidat. Han var oppe mod en anden avisudgiver, guvernør James M. Cox, ligeledes fra Ohio. Cox førte en energisk valgkamp og havde blandt andet hjælp af Franklin D. Roosevelt som vicepræsidentkandidat. Men overmagten var for stor, og amerikanerne var godt og grundigt trætte af demokraterne, så Harding kunne med Calvin Coolidge som sin vicepræsidentkandidat nøjes med at føre valgkamp mod Wilsons upopulære styre, hvilket indbragte ham en overvældende sejr. Han vandt 404 valgmandsstemmer mod Cox' 127 (primært hentet i sydstaterne), og ser man på stemmetallene på tværs af landet fik Harding 60,3 % mod Cox' 34,1 %, hvilket er den største sejr siden valget i 1820.

1920
USA 1920
Præsidentvalget i USA 1924

Ved det amerikanske præsidentvalg 1924 var der tre seriøse kandidater til præsidentposten. Den republikanske kandidat var den siddende præsident Calvin Coolidge, der som vicepræsident havde indtaget posten ved præsident Warren G. Hardings død. Han blev udfordret af demokraternes John W. Davis samt det nydannede progressive partis kandidat Robert M. La Follette, Sr.

Coolidge vandt komfortabelt valget af flere årsager. For det første fik han kredit for det økonomiske opsving samt den relative ro på udenrigsfronten, efter at 1. verdenskrig var kommet lidt på afstand. For det andet blev han hjulpet af splittelse hos demokraterne. Deres kandidat, John W. Davis, var et relativt ukendt kongresmedlem fra West Virginia, der var temmelig konservativ, hvilket ikke huede en række mere liberale demokrater. De valgte i stedet at give deres støtte til den tredje kandidat, Robert M. La Follette, Sr. fra Wisconsin. 

Resultatet blev, at Coolidge fik 382 valgmandsstemmer (54,0 % af stemmerne) mod Davis' 136 valgmandsstemmer (28,8 %) og La Follettes 13 valgmandsstemmer – han vandt kun hjemstaten Wisconsin – (16,6 %), hvilket var en af de største sejre i præsidentvalgenes historie.

Valget var det første, hvor de amerikanske indianere havde opnået statsborgerskab og dermed stemmeret.

1924
USA 1924
Georgios Andrea Papandreou

Georgios Andrea Papandreou (født 16. juni 1952 i St. Paul, Minnesota, USA), kendt som Georg(e) Papandreou er en græsk politiker fra partiet PASOK. Ved valget 4. oktober 2009 fik hans parti flertallet i parlamentet, hvorefter Papandreou blev premierminister. Såvel hans far, Andreas Papandreou, som farfar, Georgios Papandreou (også kendt som Georg Papandreou), har været regeringsledere i Grækenland.

Georgios Andrea Papandreou har siden 2006 været formand for Socialistisk Internationale.

Hans regering blev i november 2011, som følge af den græske gældskrise, afløst af en teknokratregering under ledelse af Loukas Papademos.

Eksterne henvisninger 

Politikere fra Grækenland
Grækenlands statsministre
Alicante (provins)

Alicante (spansk) eller Alacant (valenciansk) er den sydligste af tre provinser i den autonome region Valenciana i Spanien. Provinshovedstaden er byen Alicante.

Alicante grænser til provinserne Murcia i sydvest, Albacete i vest og Valencia i nord. I øst grænser Alicante til Middelhavet. 

Alicante ligger ved den såkaldte Costa Blanca, og er et populært rejsemål for turister. Kendte rejsemål ud over hovedstaden Alicante er Torrevieja og Benidorm.

Eksterne henvisninger 

 Officiel webside

Provinser i Spanien
Valencia (region)
Provins
Japan Airlines

Japan Airlines (JAL) er et flyselskab fra Japan, med hovedsæde i Tokyo og hub på 4 store lufthavne i landet.

JAL blev dannet 1. august 1951 og 25. oktober samme år var der jomfruflyvning. Dette var på indenrigsruter som blev fløjet med et Martin 2-0-2 fly, lejet af Northwest Airlines.  

1. august 1953 blev JAL 100 procent ejet af den japanske stat, og 2. februar 1954 begyndte selskabet flyvninger på deres første internationale rute. Det skete med et Douglas DC-6 fly, der tog turen til San Francisco.

Japan Airlines blev 18. november 1987 privatiseret.

Selskabet er medlem af flyalliancen Oneworld.

Se også 
 Japan Airlines Flight 123

Eksterne henvisninger 

 Japan Airlines hjemmeside

Flyselskaber fra Japan
Etableret i 1951
Virksomheder i Tokyo
Manilabugten

Manilabugten er en bugt som skaber udmærkede havneforhold i det centrale Luzon, Filippinernes største ø. I bugten er Manilas havn. Bugten er på sit snævreste hvor den møder det Sydkinesiske Hav i vest; kun 19 km bred. På det bredeste er den på 48 km. Mariveles, i provinsen Bataan, har en lille havn ved nordsiden af bugtens munding. På sydsiden, en del længere inde, er det kloformede Sangley Point, hvor den tidligere Cavite Naval Base lå.

Bugten er omgivet af vulkaner på alle kanter, de fleste af dem døde eller sovende. Bataanhalvøen ligger i nordvest, og i syd er provinsen Cavite.

I bugtens munding er der flere små øer. Den største er Corregidor, som er tre 3 kilometer fra Mariveles på Bataan, og som sammen med øen Caballo, deler mundingen til bugten i en nordlig og en sydlig sejlingskanal. Corregidor var tungt befæstet af amerikanerne da 2. verdenskrig brød ud i Stillehavet. I sydkanalen er øen El Fraile, og noget længere ude og mod syd er øen Carabao. El Fraile med sine 16.000 m² har ruiner efter det amerikanskopførte Fort Drum, et øfort som skulle forsvare sydkanalen.

I syd og nord er der en række mindre havne. På Bataan er den filippinske hovedhavn for olieimport, i Orion.

Der var vigtige krigshandlinger i bugten i 1898 og 1942.

Eksterne henvisninger 

 Fort Drum:Concrete Battleship of the Philippines
 Manila Bay-fotos 

Filippinernes geografi
Manila
Bugter
Royal Jordanian

Royal Jordanian Airlines er det nationale flyselskab fra Jordan, med hovedsæde i Amman og hub på Queen Alia International Airport.

RJA blev dannet 9. december 1963 og startede flyvninger 6 dage efter. Dette skete efter et kongeligt dekret fra Kong Hussein.

Selskabet er medlem af flyalliancen Oneworld.

Eksterne henvisninger 

 Royal Jordanian's hjemmeside

Flyselskaber fra Jordan
Etableret i 1963
Kenya Airways

Kenya Airways er Kenyas nationale flyselskab, med hovedsæde på Jomo Kenyatta International Airport i Nairobi.

Selskabet blev oprettet i 1977 efter at det Østafrikanske Fællesskab (EAC) var blevet opløst, og som en konsekvens af dette, blev også East African Airways lukket ned. Derfor besluttede regeringen i Kenya at oprette deres eget flyselskab.

I Norden repræsenteres Kenya Airways af deres SkyTeam-partner Air France-KLM.

Ejere i 2009 
 Private investorer i Kenya : 30.94 %
 Air France-KLM: 26 %
 Staten Kenya: 23 %
 Investeringsforeninger i Kenya: 14.2 %
 Investeringsforeninger i udlandet: 4.47 %
 Private investorer i udlandet: 1.39 %

Der forventes at blive foretaget en udvidelse af aktiekapitalen i løbet af 2012.

Eksterne henvisninger 

 Global hjemmeside  

Flyselskaber fra Kenya
Etableret i 1977
Skyteam Alliance
Kristen Gjøtrup

Kristen Gjøtrup (27. februar 1919 i Hjermind – 13. marts 2009 i Randers) var en dansk politiker, der var borgmester i Randers Kommune 1974-1988, valgt for Socialdemokratiet.

Gjøtrup blev først uddannet kommis i en brugsforening. Han blev senere uddannet politiassistent og arbejdede først ved kystbevogtningen i Rungsted Kyst, hvor han i 1944 var han vidne til den tyske besættelsesmagts afvæbning af det danske politi. Efter krigen vendte han tilbage til Randers og fungerede som anklager ved politiiet genmem 17 år, ligesom han var formand for Randers Politiforening fra 1950 til 1963. Han var desuden tillidsmand i en årrække og forlod først endeligt politiet i 1982.

Efter at have været medlem af Socialdemokratiet i mange år, blev han i 1950 han indvalgt i Randers Byråd, blev senere formand for teknisk udvalg og i 1961 gruppeformand. I 1974 blev han borgmester og sad frem til 29. februar 1988, hvor han overlod posten til partifællen Keld Hüttel. Under hans periode udvikledes det nordiske samarbejde, hvilket førte til at Randers fik en række venskabsbyer. Gjøtrup var meget optaget af byens udvikling, ikke mindst indenfor kultur og idræt.

Kilder og eksterne henvinsinger 
 Kristen Gjøtrup død Randers Amtsavis 14. marts 2009

Eksterne henvisninger 
 

Personer fra Randers
Borgmestre i Randers
Borgmestre fra Socialdemokraterne
Tidligere borgmestre fra Danmark
Anders Hermansen (fodbolddommer)

Anders Hermansen (født 6. november 1973) er en tidligere dansk fodbolddommer fra København, der fra sæsonen 2004/2005 til sæsonen 2011/12 dømte i den danske Superliga. Da han rykkede i Superligaen som 32-årig havde han dømt en enkelt sæson i landets næstbedste række, efter han i 2002 blev dommer i Danmarksturneringen. 

Han var fra 2006 til 2012 godkendt til at dømme internationale FIFA-kampe. Han var af UEFA indrangeret som kategori 2- og 3-dommer, der er hhv. det næstlaveste og laveste niveau for internationale dommere.

Han meddelte i 2012 at han stoppede sin dommerkarriere for at koncentrere sig om sin erhvervskarriere.

Referencer 

 Footbal-lineups.com: Anders Hermansen

Fodbolddommere fra Danmark
Thomas Vejlgaard

Thomas Vejlgaard (født 18. september 1972) er en tidligere dansk fodbolddommer, der dømte i Superligaen fra sæsonen 2002/2003 til 2011. Det blev i alt til 118 kampe i den bedste danske fodboldrække.

Fra 2006 virkede han desuden som FIFA-dommer, og deltog i perioden i 54 kampe internationalt som dommer eller 4. dommer. Han højeste rangering blandt de internationle dommere var som FIFA Category 3 dommer, der er det fjerde højeste niveau for internationale fodbolddommere.

Han valgte selv at stoppe som dommer i foråret 2011, for at koncentrere sig om sit privatliv og sin karriere i det private erhvervsliv. 
Han er uddannet i HD i Organisation og Ledelse fra Copenhagen Business School. Desuden har han en uddannelse som officer af reserven i Hæren, hvorfor han også har faldskærmscertifikat.

Tidlig karriere 
Vejlgaard tog dommereksamen i 1988, og dømte herefter en årrække i de lokale rækker inden han blev rykket op i 2. division og derefter 1. division . I 2002 blev han så rykket op i landets højeste række, Superligaen, hvor han debuterede d. 25. august 2002 i kampen mellem AB og AGF, der endte 2-2.

Statistik

Kilder og eksterne henvisninger 

 Football-lineups.com: Thomas Vejlgaard

Fodbolddommere fra Danmark
Alumni fra Copenhagen Business School
Oliver Feldballe

Oliver Feldballe (født 3. april 1990) er en dansk fodboldspiller, der spiller midtbane i FC Fredericia. Han skiftede til den danske klub fra Sarpsborg 08 på en transfer i sommeren 2015. Han har desuden spillet på U19-landsholdet.

Feldballe blev student i 2008 fra Sct. Knuds Gymnasium.

I 2009 var han på et træningsophold i Liverpool FC. 1. juni 2009 tegnede han fuldtidskontrakt med OB, der gælder til 2011.

Hans første fodboldklub var Boldklubben Marienlyst i Odense, før hans skift til OBs ungdomsklub U17, hvor han så skiftede til U19 og derefter skiftet til OBs trup i førsteholdet ligaen.

Referencer

Eksterne henvisninger 

 Oliver Feldballe  på Sarpsborg 08

Fodboldspillere fra Danmark
Fodboldspillere fra Odense Boldklub
Fodboldspillere fra Randers FC
Fodboldspillere fra SC Cambuur
Fodboldspillere fra Sarpsborg 08
Hybris (gudinde)

Hybris er en græsk gudinde, der er en inkarnation af princippet hybris.

Se også 
 De græske guders familietræ
 Græsk mytologi

Græsk mytologi
Græske guder
Hybris (flertydig)

Hybris har flere betydninger:

 Hybris – et græsk princip
 Hybris (gudinde) – en græsk gudinde
 Hybris (film) – dansk kortfilm fra 1998 instrueret af Christian Engell og Kenneth Olsen
Wild in the Country

Wild in the Country er en amerikansk farvefilm fra 1961. Filmen, hvis hovedrolle blev spillet af Elvis Presley, blev produceret af Jerry Wald på 20th Century Fox og havde Philip Dunne som instruktør.

Filmen blev indspillet i perioden 11. november 1960 til 18. januar 1961 og havde premiere i Memphis, USA den 15. juni 1961. Wild in the Country havde dansk premiere den 23. april 1962.

Wild in the Country, som er den syvende af en lang række film med Elvis Presley, er baseret på romanen "The Lost Country" af J. R. Salamanca og handler om familiens sorte får, der må gå så grueligt meget igennem inden han dog til slut havner på den rette hylde. Undervejs krydret med et par kærlighedsdramaer og et par slagsmål samt et par stille ballader. Filmen er optaget "on location" i Napa Valley og i Hollywood, Californien. 

Filmen var den sidste af Elvis' dramatiske filmroller. Fra hans næste film, Blue Hawaii og fremover, var der udelukkende tale om musicals. Disse gav ganske vist et stort afkast, men samtidig fjernede de ham for altid fra muligheden for at blive den seriøse skuespiller, som Wild in the Country egentlig lagde op til.

Medvirkende 
 Elvis Presley som Glenn Tyler
 Hope Lange som Irene Sperry
 Tuesday Weld som Noreen Braxton
 Millie Perkins som Betty Lee Parsons
 John Ireland som Phil Macy
 Gary Lockwood som Cliff Macy
 Rafer Johnson som Davis
 William Mims som Rolfe Braxton
 Raymond Greenleaf som Underwood
 Christina Crawford som Monica George

Musik 
Der var fire sange i filmen, alle sunget af Elvis Presley. De fire sange var:

 "Wild in the Country" (George David Weiss, Hugo Peretti, Luigi Creatore) 
 "I Slipped, I Stumbled, I Fell" (Ben Weisman, Fred Wise) 
 "In My Way" (Ben Weisman, Fred Wise) 
 "Husky Dusky Day" (ukendt oprindelse) (a cappella duet med Hope Lange, sangen er aldrig udsendt på plade)

Alle sangene er indsunget i studiet hos Radio Recorders i Hollywood den 7. – 8. november 1960.

Herudover blev to sange indspillet ved samme indspilningssession, nemlig "Lonely Man" (Bennie Benjamin, Sol Marcus) der blev indspillet til filmen, men ikke brugt. Den blev i stedet udsendt som B-side på en single med "Surrender" (de Curtis, Pomus, Shuman) som A-side. Den anden sang der blev indspillet ved samme lejlighed var "Forget Me Never" (Fred Wise, Ben Weisman), som imidlertid ikke blev publiceret før end i juli 1965 da den udsendtes på albummet Elvis For Everyone.

Links 
 

Elvis Presley-film
Amerikanske film fra 1961
Niels Strøbek

Niels Strøbek (født 14. oktober 1944) er en dansk kunstmaler, der har bl.a. malet meget naturtro landskabsbilleder, portrætter og andre opstillinger i den genre, der kaldes superrealisme. Strøbeks maleteknik er meget inspireret af 1600 tallets trompe-l’œil. Er bl.a. kendt for sine portrætter af Dronning Margrethe II.

Strøbek blev uddannet fra Kunstakademiet i 1962 – 1967 under Egill Jacobsen.
.
.

I hans tidlige karriere var portrætterne mest bestilte, men senere har modellerne været anonyme. Hans malerier er udstillet på mange danske kunstmuseer, bl.a. Randers Kunstmuseum, Storstrøms Kunstmuseum og Ny Carlsberg Glyptotek. Et af hans malerier er Brødkurv (1980).

Kilder

Eksterne henvisninger 
 Officiel hjemmeside
 

Kunstnere på finansloven
Malere fra Danmark
Portrætmalere
Personer i Kraks Blå Bog
Forest (band)

Forest var et russisk black metal-band, og et af de centrale bands i den russiske NSBM-bevægelse BlazeBirth Hall. Tre af bevægelsens centrale personer, Kaldrad Branislav, Ulv Gegner Irminsson og Dagorath var alle medlemmer af bandet på forskellige tidspunkter. Albummet In the Flame of Glory var det sidste Irminsson medvirkede på før han blev myrdet 23. oktober 2005.

Medlemmer 
 Svyagir
 Kaldrad Branislav
 Njard

Tidligere medlemmer 
 Ulv Gegner Irminsson
 Ransverdi – trommer
 Dagorath – trommer

Diskografi

Studiealbum 
 1996: Forest
 1997: Like a Blaze Above the Ashes
 1998: Foredooming the Hope for Eternity
 1999: As a Song in the Harvest of Grief
 2005: In the Flame of Glory

Splitalbum 
 2004: Hammerkrieg (med Branikald, Nitberg, Raven Dark og Rundagor)

Eksterne henvisninger 
 

Black metal-grupper
Metalgrupper fra Rusland
Nynazistisk musik
Musikgrupper fra 1994
Ubeskyttet sex

Ubeskyttet sex er når man dyrker sex uden beskyttelse som kondom, p-piller osv.

Eksterne henvisninger 

 

Sexologi
Seksualitet